stanford-oval/wikipedia huggingface dataset:
Fresh Servant

| Fresh Servant Oy Ab |
| --- | --- |

Tunnuslause:  Aina jotain hyvää, aina jotain uutta
Perustettu:  1995
Kotipaikka:  Edsevö, Pedersöre
Toimiala:  Tukkukauppa, Hedelmä- ja Vihannestuotteiden jalostus
Tuotteet:  LounasHetki salaattirasiat, SalaattiHetki salaattisekoituspussit, PikkuHetki, KokkausHetki, GrilliHetki, HedelmäHetki
Liikevaihto:  71,8 milj. eur (2020)
Henkilöstö:  500
Kotisivu:  fresh.fi
Infobox OKVirheellinen NIMI-arvo: 
Fresh Servant on pedersöreläinen perheyhtiö, joka valmistaa valmissalaatteja ja valmiiksi pakattuja hedelmiä ja vihanneksia. Yhtiö perustettiin vuonna 1995. Sitä ennen se toimi Snellmanin alaisena. Yrityksen toiminta sai alkunsa vuonna 1971 nimellä Snellman Vihannestukku Oy.
Fresh Servantilla on toimipisteet Pedersöressä, Seinäjoella ja Lapualla.
Fresh on lounassalaattien, suurkeittiötuotteiden ja kuluttajille valmiiksi pakattujen hedelmien ja vihannesten tuotejalostaja. Kuluttajapakattujen tuotteiden valmistus alkoi 1998. 2000-luvulla Fresh Servant oli ensimmäinenlähde? valtakunnallisessa jakelussa oleva tuoresalaattien toimittaja.
Marraskuussa 2021 uutisoitiin pääomasijoittaja Sponsor Capitalin ostavan vähemmistöosuuden Fresh Servantista.
Liiketoiminta-alueet

Fresh Tukkurit (Lähitukku) on erikoistunut hedelmä- ja vihannestukku, jonka tuotekonsepti perustuu omien sopimusviljelijöiden ja valmistajien tuottamien tuotteiden hankintaan, varastointiin, myyntiin ja jakeluun sekä tilaus-toimitusprosessin hallintaan.
Fresh Tuotejalostus kehittää, valmistaa, myy ja markkinoi jalostettuja hedelmiin ja vihanneksiin pohjautuvia tuotteita ja konsepteja päivittäistavarakauppa- ja Horeca-asiakkuuksille Suomessa. Fresh Tuote myy tuotteet Hetki-brändin alla sekä myy ja markkinoi muita  konsepteja kuten SalaattiMestari. Fresh on myös aktiivinen Private Label -toimija.
Aiheesta muualla

Yrityksen verkkosivut
Fresh Servant Oy Kauppalehdessä (Arkistoitu – Internet Archive)
Salaattibisnes kukoistaa – lisää käsipareja tarvitaan
Vihreän syönti ryöpsähti - kasviksia, miljoonia kiloja kasviksia
Uusi valmissalaattien logistiikkakeskus Pedersöreen
Pietarsaarelainen elintarvikeyritys sai uudet toimitilat
Kristinusko New Yorkissa

Tämä artikkeli kertoo kristinuskosta New Yorkin osavaltiossa Yhdysvalloissa. Vuoden 2014 väestötutkimuksen mukaan kristinusko on New Yorkin suurin uskonto. 60 prosenttia New Yorkin väestöstä kuuluu kristillisiin kirkkoihin.
Tunnustuskunnat

Väestötutkimuksen mukaan suurin kristinuskon suuntaus on katolisuus: katoliseen kirkkoon kuuluu 31 prosenttia väestöstä.
Toiseksi suurin suuntaus on protestantismi: evankelista protestantismia tunnustaa 10 prosenttia väestöstä. Päälinjan protestantismia tunnustaa 11 prosenttia väestöstä. Mustaan kirkkoon kuuluu 5 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin prosentti väestöstä.
| Yhteisö | Perinne | Perhe | Seurakunnat | Kannattajat |
| --- | --- | --- | --- | --- |
| Katolinen kirkko Yhdysvalloissa | Katolinen kirkko | Katoliset kirkot | 1 451 | 6 191 464 |
| Tunnustuskuntiin kuulumattomat seurakunnat | Evankelikalismi | Muut | 1 338 | 556 698 |
| Yhdistynyt metodistikirkko | Päälinja | Metodismi | 1 178 | 239 523 |
| Jehovan todistajat | Jehovan todistajat | Adventismi | 690 | 163 918 |
| American Baptist Churches USA | Päälinja | Baptismi | 499 | 141 304 |
| Yhdysvaltain episkopaalinen kirkko | Päälinja | Anglikaanisuus | 625 | 124 423 |
Historia > Siirtokunta-aika (1609–1789)

New York osavaltio oli alun perin protestanttisen Hollannin perustama siirtokunta. Vuosina 1609–1664 New Yorkin alueella vaikutti Uudet Alankomaat, joka sittemmin joutui Englannille. Siirtokuntaan oli jo asettunut protestantteja ja kirkkotyyppi oli muu kuin englantilainen. New Yorkin hollantilainen refromoitu kirkko kuului reformoidun kirkon Amsterdamin piiriin. Vuonna 1700 sillä oli 29 seurakuntaa kun Englannin kirkolla oli ainoastaan yksi.
Vihamielisyys englantilaisten siirtomaiden ja katolisten Ranskan ja Espanjan siirtokuntien välillä kärjistyi 1600-luvun puolivälissä. New Yorkissa tilanne pysyi kuitenkin melko rauhallisena, sillä alueella eli vain pieni määrä katolisia. Protestanttisen kulttuuri yleiset periaatteet ja eettinen perusta omaksuttiin laajalti ja vältettiin klerikalismille ja antiklerikalismille tyypillisiä ennakkoluuloja ja ristiritoja. Yksityiset ihmiset alkoivat ajaa uskonnonvapautta. Long Islandin päätöksessä säädettiin, ettei ketään saanut häiritä tai vahingoittaa uskonnollisen vakaumuksen takia tai asettaa sitä kyseenalaiseksi.
Kristinusko Bulgariassa

Tämä artikkeli kertoo kristinuskosta Bulgariassa. Kristittyjen osuus Bulgarian väestöstä on 64,7 prosnettia.  Bulgarian suurin kirkkokunta on Bulgarian ortodoksinen kirkko. Muita krisittyjä ryhmiä ovat katoliset, armenialaiset kristityt ja evankeliset protestantit.
Bysantti käännytti bulgaarit kristinuskoon vuonna 864. Bulgarian ortodoksinen kirkko sai autokefalisen aseman vuonna 927. Kirkolla on maassa yli 12 hiippakuntaa ja yli 2 000 pappia.
Ukrainan ortodoksinen kirkko

| Ukrainan ortodoksinen kirkko Православна церква України |
| --- | --- |
 Kirkon tunnus
Suuntautuminen:  Ortodoksinen
Hallinto:  autonominen arkkipiispakunta (Konstantinopolin ekumeenisen patriarkaatin alaisuudessa)
Johtaja:  Kiovan ja koko Ukrainan metropoliitta Epifani I
Toiminta-alue:   Ukraina
Perustettu:  2018
Kirkkoon yhdistyneet:  – Ukrainan ortodoksinen kirkko – Kiovan patriarkaatti – Ukrainan autokefalinen ortodoksinen kirkko
Hiippakuntia:  16
Seurakuntia:  6,185
Kotisivu:  https://www.pomisna.info
Infobox OKVirheellinen NIMI-arvo: 
Ukrainan ortodoksinen kirkko (ukr. Православна церква України, Pravoslavna tserkva Ukrajiny) on Ukrainassa vaikuttava ortodoksinen paikalliskirkko, joka on 1990-luvun alussa valtion itsenäistymisen jälkeen eronnut Moskovan patriarkaatista ja julistautunut autokefaliseksi, muista ortodoksikirkoista riippumattomaksi. Syksyllä 2018 Konstantinopolin patriarkaatti tunnusti Ukrainan ortodoksisen kirkon itsenäisen aseman (autokefalian). Ukrainan ortodoksinen kirkko on suurin Ukrainan kolmesta nykyisestä ortodoksisesta kirkosta, muut ovat Moskovan patriarkaattiin nykyisin autonomisena kuuluva Ukrainan ortodoksinen kirkko – Moskovan patriarkaatti sekä pieni Ukrainan autokefalinen ortodoksinen kirkko.
Kirkon pääpaikka on Pyhän Mikaelin kultakupolinen luostari, jossa kirkon päämies, Kiovan ja koko Ukrainan metropoliitta, asuu virallisesti.
Historia

Vuonna 2006 tehdyn kyselyn mukaan Ukrainan ortodoksinen kirkko – Kiovan patriarkaatti oli Ukrainan suurin uskonnollinen yhdyskunta. Siihen katsoi lukeutuvansa noin 15 prosenttia kansasta ja noin 40 prosenttia uskontoa tunnustavista. Vastaavat luvut Moskovan patriarkaatin Ukrainan ortodoksiselle kirkolle olivat 11 prosenttia ja 29 prosenttia.
Kirkkoa johti patriarkka Filaret (siviilinimeltään Myh’ailo Denysenko), joka ennen Neuvostoliiton hajoamista oli Moskovan patriarkaatin alaisen Ukrainan ortodoksisen kirkon Kiovan ja koko Ukrainan metropoliitta. Filaret päätti vuonna 1992 muuttaa Ukrainan kirkon autokefaliseksi, mikä johti skismaan Moskovan kanssa ja hajaannukseen Ukrainan kirkossa, jossa suuri osa piispoista kiisti Filaretin johtajuuden ja pakotti hänet eroamaan. Kansallismielisen presidentin tuella Filaret yhdisti sitten oman kirkkonsa ensin diasporasta palanneen historiallisen Ukrainan autokefalisen kirkon kanssa, jonka patriarkka Mstyslav oli kirkon ensimmäinen pää. Näiden kirkkojen liitosta tuli kuitenkin lyhytaikainen. Filaretista itsestään tuli Kiovan patriarkka vuonna 1995; vuonna 1997 hän menetti kanonisen (Moskovan) kirkon pappisvihkimyksen ja suljettiin sen ehtoollisyhteydestä ”skismaattisesta toiminnasta”.
Piispaneuvosto päättää 24.5.2023 siirtyä kokonaan tarkistettuun Juliaaniseen kalenteriin ja että tämä siirtyminen tapahtuu 1.9.2023. Päätettiin myös kutsua koolle 27.7.2023 paikallisneuvosto, joka lopulta hyväksyy siirtyminen tarkistettuun Julianuskalenteriin.
Nykyaika ja autokefalia

Kirkko sai autokefaalisen kirkon aseman tammikuussa 2019 Konstantinopolin patriarkaatilta, joka myönsi sille tomosin ja sisällytti sen diptyikkaansa. Patriarkka Bartolomeos I vetosi muihin ortodoksisiin kirkkoihin, jotta nämä tunnustaisivat autokefalian. Patriarkan vetoomukseen vastasivat Theodoros II (Aleksandrian ja koko Afrikan patriarkaatti), Kreikan ortodoksinen kirkko ja Kyproksen ortodoksinen kirkko.
Kirkko seuraa ennemmin bysanttilaista kaavaa kuin venäläistä. Tämän on oletettu kasvattavan kirkon suosiota tavallisen kansan sekä nuoremman sukupolven keskuudessa.
Hallinnollisesti kirkko jakautuu 16 hiippakuntaan.
Galleria

Konstantinopolin patriarkka Bartolomeos I allekirjoittaa tomosin, jonka nojalla Ukrainan ortodoksinen kirkko sai autokefalian.
Pyhän Mikaelin kultakupolinen luostari
Aiheesta muualla

Kirkon viralliset verkosivut (ukrainaksi)
Ukrainan väestön uskonnollinen jakauma vakaumuksen mukaan.
Ukrainan väestön uskonnollinen jakauma uskontokuntien jäsenyyden mukaan (kysely, 2006). Ukrainan ortodoksisen kirkon (Moskovan patriarkaatti) osuus on kuvattu harmaalla. Värien selitys:
  Ateistit tai ei kuulu mihinkään kirkkoon
  Ukrainan ortodoksinen kirkko - Kiovan patriarkaatti
  Ukrainan autokefalinen ortodoksinen kirkko
  Ukrainan kreikkalaiskatolinen kirkko
  Roomalaiskatolinen kirkko
  Protestantit
  Juutalaiset
  Islamilaiset
  Buddhalaiset
  Muu uskonnollinen ryhmä
  Ei osaa sanoa
  Ukrainan ortodoksinen kirkko - Moskovan patriarkaatti
Majesteettirikos

Yrjö III loukkauksen kohteena. Pilapiirros vuodelta 1798.
Eric Vasström, Venäjän hovi tanssii Paatiossa. Piirros julkaistiin pilalehti Fyrenissä vuonna 1913.
Majesteettirikos (ransk. lèse-majesté) on tavallisesti monarkioissa hallitsijaan kohdistuva loukkaus, joka on rikos. Rikoksen kohteena voi olla myös itse valtio, tasavallan presidentti tai muu valtionpäämies. Rikoksen vakavuus perustuu sille, että hallitsijan on katsottu olevan korkeamman voiman asettama.
Suomen laki

Ruotsin vuoden 1734 lain rikoskaari sääti majesteettirikokseksi hallitsijan tai hänen perheensä jäsenen fyysisen koskemattomuuden, henkilökohtaisen vapauden tai kunnian loukkaamisen. Kunniaa saatettiin loukata esimerkiksi solvaamalla julkisesti hallitsijaa tai hänen perheensä jäsentä. Samat määräykset sisältyivät vielä Suomen rikoslain alkuperäiseen 13. lukuun (39/1889). Vakavin majesteettirikos oli keisarin tai hänen perheensä jäsenen murhaaminen, josta oli säädetty seuraukseksi kuolemanrangaistus. Myös keisarin tai hänen perheensä jäsenen kunnian loukkaamiseen syyllistynyt oli tuomittava vankeus- tai kuritushuonerangaistukseen. Virallinen syyttäjä sai nostaa syytteen majesteettirikoksesta vain keisarin määräyksestä. Keisarin kukistuttua Venäjällä ja Suomen itsenäistyttyä majesteettirikoksia koskevien säännösten katsottiin rauenneen itsestään, vaikka niitä ei virallisesti kumottukaan ennen kuin vuonna 1974, jolloin niiden paikalle rikoslain 13. lukuun sijoitettiin uudet rikoksia ihmisyyttä vastaan koskevat säännökset.
Suomessa esimerkki majesteettirikoksesta on pilapiirtäjä ja kuvittaja Eric Vasströmin tapaus, jossa karikatyyrin tekeminen ja julkaiseminen Venäjän tsaarin perheestä johti vankeustuomioon vuonna 1913.
Laki muualla

Erityisen ankara majesteettirikoskäytäntö on Thaimaan kuningaskunnassa, jossa majesteetin loukkaamisesta voi saada vuosien vankeustuomioita. Maan tempoilevaa sisäpolitiikkaa sävyttävät toistuvat vallankaappaukset. Varsinkin edesmenneen kuningas Rama IX:n kaudella (1946–2016) monet näkivät monarkin edustavan jatkuvuutta maassa, jossa tilanne on muuten jatkuvasti epävakaa. Henkilökultin vuoksi Thaimaan laki kieltää astumasta kadulle pudonneiden bahtin kolikoiden ja seteleiden päälle, koska niihin on painettu monarkkien kuvia.
Eräs alankomaalainen sai 30 vuorokauden vankeustuomion vuonna 2016 loukattuaan julkisesti kuningas Willem-Alexanderia. Tuomittu oli kirjoittanut Facebookiin, että Willem-Alexander oli "murhaaja, varas ja raiskaaja". Alankomaissa majesteettirikosta koskeva säädös on vuodelta 1881.
Laki muualla > Maat joissa majesteettirikos on käytössä

| Maa | Tarkennuksia | Maksimirangaistus | Lähde |
| --- | --- | --- | --- |
|  Alankomaat |  | 5 vuotta vankeutta tai 20 000 euron sakot |  |
|  Brunei | koskee myös kruununprinssiä |  |  |
|  Bhutan | kuningasperheen katsotaan olevan jumalaista alkuperää, eli kuninkaallisten loukkaaminen lasketaan jumalanpilkaksi |  |  |
|  Espanja | koskee kuninkaan lisäksi myös tämän edeltäjiä, puolisoa, perillisiä ja mahdollista sijaishallitsijaa | 2 vuotta vanketta tai sakkorangaistus |  |
|  Italia | koskee presidenttiä | 5 vuotta vankeutta |  |
|  Islanti | koskee presidenttiä ja tämän sijaista | kaksinkertainen suhteessa tavallisen kansalaisen kunnianloukkauksesta |  |
|  Marokko |  | 5 vuotta vankeutta ja 20 000 – 100 000 dirhamin sakko |  |
|  Kambodža |  | 5 vuotta vankeutta ja 2–10 miljoonan rielin sakko |  |
|  Kuwaiti |  | 2 vuotta vankeutta |  |
|  Malesia |  | 3 vuotta vankeutta ja ringgitin sakko |  |
|  Puola |  | 3 vuotta vankeutta |  |
|  Saksa | koskee liittopresidenttiä | 5 vuotta vankeutta |  |
 Saudi-Arabia: 
 Sveitsi: 
|  Tanska | koskee myös hallitsijan vanhempia ja perillisiä | 3 vuotta vankeutta |  |
|  Turkki | koskee presidenttiä | 4 vuotta vankeutta; mahd. enemmän, jos rikos tapahtuu julkisesti tai sen tekijänä on media |  |
|  Thaimaa |  | 15 vuotta kutakin syytekohtaa kohden |  |
|  Jordania |  | 3 vuotta vankeutta |  |
|  Venäjä | koskee kaikkia valtion viranomaisia |  |  |
Laki muualla > Maat joissa majesteettirikos on kumottu

Japanissa oli vuosina 1880–1947 voimassa majesteettirikos.
Norjassa oli vuosina 1902–2005 voimassa majesteettirikos.
Skotlannissa kumottiin vuonna 2010 laki majesteettirikoksesta.
Belgiassa oli vuosina 1847–2023 voimassa majesteettirikos; syyte kunnianloukkauksesta edelleen mahdollinen samoilla ehdoilla kuin muidenkin kansalaisten kohdalla.
Valtteri Puustinen

| Valtteri Puustinen |
| --- | --- |

Henkilötiedot
Syntynyt: 4. kesäkuuta 1999 (ikä 25) Kuopio, Suomi
Kansalaisuus:   Suomi
Jääkiekkoilija
Lempinimi:  Pude, Kuopion Juti, Kuopion Phil Kessel
Pelipaikka:  laitahyökkääjä
Maila:  oikea
Pituus:  178 cm
Paino:  83 kg
Seura
Seura:  Pittsburgh Penguins
Sarja:  NHL
Pelinumero:  48
Pelaajaura
Pääsarjaura:  2018–
Aik. seurat:  HPK (SML)
NHL-varaus:  203. varaus, 2019 Pittsburgh Penguins
Valtteri Jani Aleksi Puustinen (s. 4. kesäkuuta 1999 Kuopio) on suomalainen jääkiekkoilija, joka pelaa NHL-seura Pittsburgh Penguinsissa. Puustinen on pelipaikaltaan laitahyökkääjä. Hän laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Latvia 2021 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Kanada 2019 | jääkiekko |  |
Puustinen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Puustinen valittiin Kanadaa vastaan pelatun puolivälieräottelun päätteeksi Suomen ottelun parhaaksi pelaajaksi. Yhteensä hän on pelannut 17 nuorten maaottelua.
Puustinen pelasi ensimmäisen A-maaottelunsa Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Hänet merkittiin Suomen kolmosketjun oikeaan laitaan Otto Paajasen ja Eemeli Suomen viereen. Ensimmäisen A-maajoukkuemaalinsa Puustinen teki seuraavassa ottelussa 14. joulukuuta 2019 Ruotsia vastaan. Puustinen edusti Suomea MM-kilpailuissa vuonna 2021, jolloin hän voitti hopeaa. Puustinen pelasi turnauksessa kuitenkin vain kaksi ottelua. Yhteensä hän on pelannut seitsemän A-maaottelua tehden yhden maalin ja kaksi tehopistettä. Hän palaa Leijoniin vuoden 2024 MM-kisoissa.
Kristinusko Washington DC:ssä

Tämä artikkeli kertoo kristinuskosta Washingtonin liittopiirissä Yhdysvalloissa. Vuoden 2014 väestötutkimuksen mukaan kristinusko on Washington DC:n suurin uskonto. 65 prosenttia Washington DC:n väestöstä kuuluu kristillisiin kirkkoihin.
Tunnustuskunnat

Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 14 prosenttia väestöstä. Päälinjan protestantismia tunnustaa 15 prosenttia väestöstä. Mustaan kirkkoon kuuluu 12 prosenttia väestöstä.
Katoliseen kirkkoon kuuluu 19 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin liikkeisiin kuuluu noin prosentti väestöstä.
| Yhteisö | Perinne | Perhe | Seurakunnat | Kannattajat |
| --- | --- | --- | --- | --- |
| Katolinen kirkko Yhdysvalloissa | Katolinen kirkko | Katoliset kirkot | 41 | 81 735 |
| Tunnustuskuntiin kuulumattomat seurakunnat | Evankelikalismi | Muut | 145 | 60 230 |
| American Baptist Churches in the USA | Päälinja | Baptismi | 61 | 31 566 |
| Eteläinen baptistikonventio | Evankelikalismi | Baptismi | 82 | 27 837 |
| National Baptist Convention, USA | Päälinja | Baptismi | 28 | 25 368 |
| Progressive National Baptist Convention | Päälinja | Baptismi | 26 | 19 568 |
Kristinusko Georgian osavaltiossa

Tämä artikkeli kertoo kristinuskosta Georgian osavaltiossa Yhdysvalloissa. Vuoden 2014 väestötutkimuksen mukaan kristinusko on Georgian suurin uskonto. 79 prosenttia Georgian väestöstä kuuluu kristillisiin kirkkoihin.
Tunnustuskunnat

Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 38 prosenttia väestöstä. Päälinjan protestantismia tunnustaa 12 prosenttia väestöstä. Mustaan kirkkoon kuuluu 17 prosenttia väestöstä.
Katoliseen kirkkoon kuuluu 9 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu noin prosentti väestöstä ja Jehovan todistajiin noin 2 prosenttia.
| Yhteisö | Perinne | Perhe | Seurakunnat | Kannattajat |
| --- | --- | --- | --- | --- |
| Eteläinen baptistikonventio | Evankelikalismi | Baptismi | 3 561 | 1 584 393 |
| Katolinen kirkko Yhdysvalloissa | Katolinen kirkko | Katoliset kirkot | 193 | 898 162 |
| Tunnustuskuntiin kuulumattomat seurakunnat | Evankelikalismi | Muut | 1 693 | 735 582 |
| Yhdistynyt metodistikirkko | Päälinja | Metodismi | 1 388 | 549 222 |
| National Missionary Baptist Convention of America | Musta protestantismi | Baptismi | 371 | 165 834 |
| National Baptist Convention, USA | Musta protestantismi | Baptismi | 197 | 162 044 |
Roland TB-303

Roland TB-303
Roland TB-303 Bass Line, suomalaiselta lempinimeltään tuttavallisesti kolkki, on Rolandin vuosien 1982 ja 1984 välillä valmistama syntetisaattori, jolla on ollut huomattava vaikutus elektronisen musiikin kehityksessä.
TB-303 (lyhennetty "Transistor Bass – 303") oli suunniteltu yksin harjoittelevien muusikoiden apuvälineeksi korvaamaan bassokitara. Se oli osa Rolandin syntetisaattori- ja rumpukonesarjaa, jossa esimerkiksi rumpukone TR-606 oli suunniteltu korvaamaan rummut. Vaikka TB-303 oli käytössä muutamien suosittujenkin pop-artistien, kuten Madonnan kappaleissa, se epäonnistui alkuperäisessä tarkoituksessaan ja vain noin 10 000 kappaletta valmistettiin. Laite oli hyvin monimutkainen ja vaikea ohjelmoida soittamaan juuri halutunlaista ääntä, ja soittimen mukana tulleesta ohjekirjasta ei alkujaan edes ollut saatavilla kuin alkuperäinen japaninkielinen versio.
1980-luvun loppupuoliskolla chicagolaiset DJ:t tutustuivat laitteeseen ja rakastuivat sen tuottamiin ääniin. Ääntä sai helposti muunneltua ja vääristettyä, mutta ennen kaikkea se poikkesi huomattavasti mistään aikaisemmasta. Niinpä muun muassa Phuturen Acid Trax -kappaleen myötä syntyi tyylilaji acid house. Vaikka TB-303 on pääasiallinen soitin acid housessa, on sillä ollut huomattava merkitys muissakin elektronisen musiikin genreissä, kuten goa- ja psytrancessa.
Nykyään TB-303:t ovat hyvin haluttuja ja pienen valmistusmäärän vuoksi niiden arvo on noussut huomattavasti. Rajallisuudesta johtuen monet tietokonepohjaiset emulaattorisovellukset ovatkin nousseet suureen suosioon alkuperäisen soittimen korvaajana.
ReBirth RB-338 -ohjelmistosyntetisaattorilla tuotettua acid-tyylistä TB-303-ääntä
Äänitiedostojen kuunteluohjeet
Tunnettuja TB-303:aa hyödyntäneitä artisteja

Phuture
808 State
Acid Kings
A Guy Called Gerald
Hardfloor
Richie Hawtin
Kai Tracid
Josh Wink
Armin van Buuren
Fatboy Slim
Tunnettuja TB-303:aa hyödyntäneitä artisteja > Suomalaisia

Healium
Aiheesta muualla

Kuvia tai muita tiedostoja aiheesta Roland TB-303 Wikimedia Commonsissa
Vintage Synthin sivu Roland TB-303:sta (Arkistoitu – Internet Archive)
Scanwings

Beechcraft King Air -lentokone Scanwingsin väreissä vuonna 2015.
Scanwings Oy (ICAO: ABF) on suomalainen vuonna 1977 perustettu tilauslentoyhtiö. Se lentää liike-, rahti- ja ambulanssilentoja päätoimipaikkanaan Helsinki-Vantaan lentoasema.
Scanwingsin laivastoon kuuluu yksi Embraerin Praetor 600 -lentokone, kaksi Embraerin Phenom 300E -lentokonetta, kaksi Cessna CJ2+ -lentokonetta sekä yksi Pilatus PC-12 -potkurikone.
Aiheesta muualla

Yksityislentojen kysyntä on kasvussa kansainvälisesti, Suomeen lennoilla haetaan kausityöntekijöitä Helsingin Sanomat.  17.6.2020.
Piiparinmäen tuulivoimapuisto

| Piiparinmäen tuulivoimapuisto |
| --- | --- |
Valtio:  Suomi
Sijainti:  Kajaani, Pyhäntä
Koordinaatit:  64°09′14″N, 26°43′37″E
Rakentaminen alkoi:  lokakuu 2019 
Sähköverkkoon:  marraskuu 2022 
Valmistunut:  2023 
Perustaja:  Metsähallitus 
Rakennuttaja:  Ilmatar Energy Oy 
Omistaja:  Glennmont Partners 
Operaattori:  Ilmatar Service Oy 
Tuulivoimapuisto
Tyyppi:  maatuulivoimalaitos
Sähköasema:  2
Liittymisjännite:  110 kV 
Korkeus:  165–195 m
Pinta-ala:  58 km²
Tuulivoimalat:  28 × Vestas V150 (5,6 MW)  13 × Vestas V150 (4,2 MW)
Kapasiteetti:  211 MW  
Vuosituotanto:  yli 700 GWh 
 fiPiiparinmäen tuulivoimapuisto 
Verkkosivut:  ilmatar.fi
Piiparinmäen tuulivoimapuisto on Kainuun Kajaanin ja Pohjois-Pohjanmaan Pyhännän välisellä raja-alueella sijaitseva tuulivoimapuisto, jossa toimii 41 tuulivoimalaitosta. Niiden kokonaiskapasiteetti on 211 megawattia ja vuosituotanto on noin 700 gigawattituntia. Voimalat on rakentanut Ilmatar Energy, muuta Glennmont Partners omistaa ne. Niitä operoi Ilmatar Service Oy. Se oli valmistuessaan kapasiteetiltaan Suomen suurin tuulipuisto.
Yleistä

Piiparinmäen tuulivoimapuisto sijaitsee Oulujärven lounaisrannikon Vuolijoen lounaispuolella valtion mailla. Kajaanin puolella tuulivoimalaitoksia sijaitsee Kettukankaalla ja Hukkasenaholla. Pyhännän puolella ne sijaitsevat Pyörätienkankaalla,Piiparinmäellä, Karmitunnevalla, Karmitunviidalla, Teerinevalla, Matkanevalla, Pahkapuronkankaalla, Sivakkakalliolla ja Naamangankankaalla. Tuulipuiston pituus on 13 kilometriä, leveys 5 kilometriä, ja kaikki voimalaitokset sisällensä sulkevan alueen pinta-ala on 27 neliökilometriä. Tuulipuistoksi kaavoitetun alueen pinta-ala on kuitenkin 58 neliökilometriä.
Tuulivoimalaitokset ovat tanskalaisen Vestaksen valmistamia. Kapasiteetiltaan suurempi tuulivoimalan malli on V150, jonka napakorkeus on 155 metriä, tuuliturbiinin halkaisija 150 metriä, ja jonka kapasiteetti on 5,6 megawattia. Näitä tuulivoimalaitoksia on puistossa 28. Toinen malli on V150, jonka napakorkeus on 155 metriä, tuuliturbiinin halkaisija 150 metriä ja kapasiteetti on 4,2 megawattia. Tätä voimalamallia on 13. Voimalat sijaitsevat 165–195 metriä mpy.
Tuulipuiston läpi kulkee Kajaanista länteen kulkeva valtatie 28, josta haarautuu kolme sivutietä. Ne ovat tuulivoimaloille johtavia huoltoteitä. Karmitunviidalla sijaitsee yksi sähköasema ja Murronkankaalla valtatien varressa toinen. Puiston yli kulkee pohjois-etelä -suuntainen sähkölinja. Tuulipuiston sähkönsiirtoa varten on rakennettu myös yksi 110 kilovoltin sähkölinjaa lisää, jolloin tuulipuisto saadaan kytkettyä kantaverkkoon kauempana etelässä.